Joost het nie met Nigeriese prediker ontmoet nieJoost van der Westhuizen. Foto: Blink Pictures (foto word met vergunning op Maroela Media gepubliseer) “Joost van der Westhuizen het nooit Nigerië toe gegaan om met dié prediker te ontmoet nie en het ook nooit sy hulp versoek nie,” het Odette Schwegler, ŉ verteenwoordiger van die familie, gesê. “Indien hy het sou dit nie ŉ probleem gewees het nie, maar hy het nie,” het Schwegler gesê. Sy het die bevestiging gegee na verskeie media berig het dat Van der Westhuizen vir Joshua genader het om hulp. President Jacob Zuma het vroeër bekend gemaak dat minstens 67 Suid-Afrikaners dood is nadat ŉ gastehuis by die Synagogue Church of All Nations Vrydag in Nigerië ineengestort het. Volgens mediaberigte is meer as 100 mense uit die puin gered. Die amptelike dodetal is egter nog nie bekend nie. Lees ook: Ineenstorting by TB Joshua-gebou: Dodetal nog onduidelik 67 SA’ners sterf in Nigerië by TB Joshua-gebou SA’ners dalk geraak deur ineenstortings in Nigerië